ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουλίου 1983

σχετικά με έγκριση ειδικού προγράμματος της περιοχής του Piemonte για την ανάπτυξη της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(83/383/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και το εκσυγχρονισμό της διαθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3,

Εκτιμωντας:

ότι η ιταλική κυβέρνηση ανακοίνωσε, στις 2 Ιουνίου 1983, το ειδικό πρόγραμμα της περιοχής του Piemonte για την ανάπτυξη της παραγωγής βοείου, προβείου και αιγείου κρέατος, καθώς και δήλωση της περιοχής του Piemonte όσον αφορά τη μέθοδο του υπολογισμού της αποδοτικότητας κατά την έννοια του άρθρου 3 παράγραφος 1 περίπτωση α) του κανονισμού (ΕΟΚ) αριθ. 1944/81·

ότι το εν λόγω πρόγραμμα περιέχει στοιχεία και διατάξεις που αναφέρονται στο άρθρο 5 του κανονισμού και δείχνουν ότι ο στόχος αυτού του κανονισμού μπορεί να επιτευχθεί και ότι πληρούνται οι όροι αυτού του κανονισμού·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά ζητήματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ειδικό πρόγραμμα της περιοχής του Piemonte για την ανάπτυξη της παραγωγής βοείου, προβείου και αιγείου κρέατος που ανακοίνωσε η ιταλική κυβέρνηση στις 2 Ιουνίου 1983, σύμφωνα με τον κανονισμό (ΕΟΚ) αριθ. 1944/81.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 29 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 197 της 20. 7. 1981, σ. 27.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Ιουλίου 1983

περί διαπιστώσεως ότι η εισαγωγή της συσκευής με την ονομασία «E for M - Simultrace Recorder, model VR-12, with plug-ins» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(83/345/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της, της 23ης Δεκεμβρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «E for M - Simultrace Recorder, model VR-12, with plug-ins», που παραγγέλθηκε στις 29 Ιουνίου 1979 και προορίζεται να χρησιμοποιηθεί για τον προσδιορισμό των μεγεθών του καρδιακού κυκλοφοριακού συστήματος, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε, στις 22 Ιουνίου 1983, στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι συσκευή εγγραφής· ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται, κυρίως, για την άσκηση μη επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει τον χαρακτήρα της επιστημονικής συσκευής· ότι, επομένως, δεν μπορεί να θεωρηθεί ως επιστημονική συσκευή· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «E for M - Simultrace Recorder, model VR-12, with plug-ins», που αποτελεί το αντικείμενο της αιτήσεως, της 23ης Δεκεμβρίου 1982, της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 5 Ιουλίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
15.6.83 ΕπίσημηΕφημερίδατωνΕυρωπαϊκώνΚοινοτήτων Αριθ.L157/25
ΑΠΟΦΑΣΗ ΤΗΣΕΠΙΤΡΟΠΗΣ
της31ηςΜαΐου1983
περίκαθορισμούτωνανώτατωνποσώνγιαταέξοδαπαραδόσεωςαποκορυφωμένου γάλακτος
σεσκόνηωςεπισιτιστικήβοήθειαστοπλαίσιοτηςδιαδικασίαςδιαγωνισμούπουαναφέρεται
στονκανονισμό(ΕΟΚ)αριθ.1120/83
(83/292/EOK)
ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τονκανονισμό(ΕΟΚ)αριθ.804/68τουΣυμβουλίουτης
27ηςΙουνίου1968περίκοινήςοργανώσεωςαγοράςστον
τομέατουγάλακτοςκαιτωνγαλακτοκομικών προϊό­
ντων('),όπωςτροποποιήθηκε τελευταίααπότονκανονι­
σμό(ΕΟΚ)αριθ.1183/82(2),καιιδίωςτοάρθρο7παρά­
γραφος5,
Εκτιμώντας :
ότι,σύμφωναμετονκανονισμό(ΕΟΚ)αριθ.1120/83της
Επιτροπήςτης5ηςΜαΐου1983περίπαραδόσεωςδιαφό­
ρωνπαρτίδωναποκορυφωμένου γάλακτοςσεσκόνηως
επισιτιστικήβοήθεια(3),οιοργανισμοίπαρεμβάσεως
τωνΚρατώνμελώνέθεσανσεδιαγωνισμότηνπαρά­
δοση500τόνωναποκορυφωμένου γάλακτοςσεσκόνη
πουπροορίζονταιγιαορισμένεςτρίτεςχώρεςκαιδικαι­
ούχουςοργανισμούς·
ότιτοάρθρο16τουκανονισμού(ΕΟΚ)αριθ.303/77της
Επιτροπήςτης14ηςΦεβρουαρίου 1977περίτωνγενικών
λεπτομερειώνεφαρμογήςσχετικάμετηνπρομήθεια
αποκορυφωμένου γάλακτοςσεσκόνηκαιβουτυρελαίου
βάσειτηςεπισιτιστικήςβοήθειας(4),όπωςτροποποιή­
θηκετελευταίααπότονκανονισμό(ΕΟΚ)αριθ.
3474/80(5),προβλέπειότι,λαμβανομένων υπόψητωνπροσφορώνπουελήφθησαν ,καθορίζεταιγιακάθε
παρτίδαπουτίθεταισεδιαγωνισμόέναανώτατοποσόή
αποφασίζεταιναμηδοθείσυνέχειαστοδιαγωνισμό ·
ότιλόγωτωνπροσφορώνπουέχουνληφθείπρέπεινα
καθοριστούνταανώταταποσάστακατωτέρωόρια■
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΕπιτροπήςΔιαχειρίσεως
ΓάλακτοςκαιΓαλακτοκομικών Προϊόντων,
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
Άρθρο1
Ταανώταταποσάπουθαληφθούνυπόψηγιατηνκατα­
νομήτουδιαγωνισμούπουαναφέρεταιστονκανονισμό
(ΕΟΚ)αριθ.1120/83καθορίζονται ωςεξής:
παρτίδαΑ:9823ΕCU(D).
Αρθρο2
ΗπαρούσααπόφασηαπευθύνεταισταΚράτημέλη.
ΈγινεστιςΒρυξέλλες,στις31Μαΐου1983.
ΓιατηνΕπιτροπή
PoulDΑLSΑGΕR
ΜέλοςτηςΕπιτροπής
(')ΕΕαριθ.L148της28.6.1968,σ.13.
(2)ΕΕαριθ.L140της20.5.1982,σ.1.
(3)ΕΕαριθ.L125της12.5.1983,σ.7.
(4)ΕΕαριθ.L43της15.2.1977,σ.1.
(5)ΕΕαριθ.L363της31.12.1980,σ.50.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Μαΐου 1983

για την έγκριση ενός προγράμματος σχετικά με την εμπορία και τη μεταποίηση των οπωροκηπευτικών στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου

(Τα κείμενα στην γαλλική και ολλανδική γλώσσα είναι τα μόνα αυθεντικά)

(83/274/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,

Εκτιμώντας:

ότι στις 14 Μαΐου 1982 η βελγική κυβέρνηση κοινοποίησε το πρόγραμμα σχετικά με την εμπορία και τη μεταποίηση των οπωροκηπευτικών·

ότι στόχος του εν λόγω προγράμματος είναι η δημιουργία και ο εκσυγχρονισμός των χώρων και του εξοπλισμού τους με εγκαταστάσεις ψύξεως, συντήρησης, διαλογής και συσκευασίας στον τομέα του χονδρικού εμπορίου, ώστε να δημιουργηθεί, για το εμπόριο αυτό, μια διάρθρωση εμπορίας που να επιτρέπει να ικανοποιηθούν οι προοπτικές του εσωτερικού και του εξωτερικού εμπορίου· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν όσον αφορά τον προαναφερθέντα τομέα· ότι το σχέδιο για την εφαρμογή του προγράμματος δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·

ότι παραμένει εκκρεμές το ερώτημα, υπό ποιες συνθήκες θα συνεχισθεί η κοινή δράση που καθιερώθηκε από τον κανονισμό (ΕΟΚ) αριθ. 355/77 μετά την προθεσμία που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα σχετικά με την εμπορία και τη μεταποίηση των οπωροκηπευτικών, που ανακοίνωσε η βελγική κυβέρνηση στις 14 Μαΐου 1982 σύμφωνα με τον κανονισμό (ΕΟΚ) αριθ. 355/77.

2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.

Άρθρο 2

Η παρούσα απόφαση απευθύνεται στο Βασίλειο του Βελγίου.

Έγινε στις Βρυξέλλες, στις 25 Μαΐου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 332 της 27. 11. 1982, σ. 1.
Αριθ.L185/20 ΕπίσημηΕφημερίδατωνΕυρωπαϊκώνΚοινοτήτων 8.7.83
ΑΠΟΦΑΣΗΤΟΥΣΥΜΒΟΥΛΙΟΥ
της14ηςΙουνίου1983
γιατησύναψησυμφωνίαςσυνεργασίαςμεταξύτηςΕυρωπαϊκήςΟικονομικήςΚοινότηταςκαι
τουΒασιλείουτηςΣουηδίαςγιαέναευρωπαϊκόερευνητικόκαιαναπτυξιακόπρόγραμμαστον
τομέατουξύλουωςανανεώσιμηπρώτηύλη
(83/329/EOK)
ΤΟΣΥΜΒΟΥΛΙΟΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομι­
κήςΚοινότητας,
τηναπόφαση82/402/EOKτουΣυμβουλίουτης17ης
Μαΐου1982γιατηθέσπισηερευνητικούκαιαναπτυξια­
κούπρογράμματος (1982-1985)στοντομέατωνπρώ­
τωνυλών(!),τοοποίοπεριλαμβάνει έναυποπρό­
γραμμαγιατοξύλοωςανανεώσιμηπρώτηύλη,και
ιδίωςτοάρθρο7παράγραφος 1,
τοσχέδιοαπόφασηςπουυπέβαλεηΕπιτροπή,
Εκτιμώντας :
ότι,σύμφωναμετοάρθρο7παράγραφος2τηςαπόφα­
σης82/402/EOK,ηΕπιτροπήδιαπραγματεύτηκε συμ­
φωνίαμετοΒασίλειοτηςΣουηδίαςπροκειμένουνατη
συνδέσειμετουποπρόγραμμα γιατοξύλοωςανανεώ­
σιμηπρώτηύλη·
ότιπρέπειναεγκριθείησυμφωνίααυτή,ΑΠΟΦΑΣΙΖΕΙ :
Άρθρο1
ΗσυμφωνίασυνεργασίαςμεταξύτηςΕυρωπαϊκήςΟικο­
νομικήςΚοινότηταςκαιτουΒασιλείουτηςΣουηδίαςγια
έναευρωπαϊκόερευνητικόκαιαναπτυξιακόπρόγραμμα
στοντομέατουξύλουωςανανεώσιμηπρώτηύληεγκρί­
νεταιεξονόματοςτηςΚοινότητας .
Τοκείμενοτηςσυμφωνίαςπροσαρτάταιστηνπαρούσα
απόφαση.
Άρθρο2
ΟΠρόεδροςτουΣυμβουλίουεξουσιοδοτείται ναορίσει
ταπρόσωπαπουείναιικανάναυπογράψουντησυμφω­
νίαμεσκοπότηδέσμευσητηςΚοινότητας.
ΈγινεστοΛουξεμβούργο ,στις14Ιουνίου1983.
ΓιατοΣυμβούλιο
ΟΠρόεδρος
I.ΚΙΕCΗLΕ
(»)ΕΕαριθ.L174της21.6.1982,σ.23.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Μαΐου 1983

σχετικά με τη χρηματοδοτική συμμετοχή της Κοινότητας για την εξάλειψη της μεταδοτικής περιπνευμονίας των βοοειδών που εμφανίστηκε στη Γαλλία

(Το κείμενο στη γαλλική γλώσσα είναι το μόνο αυθεντικό)

(83/236/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη απόφαση 77/97/ΕΟΚ του Συμβουλίου της 21ης Δεκεμβρίου 1976 περί χρηματοδοτήσεως από την Κοινότητα ορισμένων κτηνιατρικών ενεργειών επείγοντος χαρακτήρος (1), και ιδίως το άρθρο 1 παράγραφοι 1 και 3,

Εκτιμώντας,

ότι παρουσιάστηκαν στη Γαλλία κρούσματα μεταδοτικής περιπνευμονίας βοοειδών· ότι η εμφάνιση αυτής της εξωτικής ασθένειας αποτελεί σοβαρό κίνδυνο για το ζωϊκό κεφάλαιο της Κοινότητας·

ότι πρέπει, επομένως, η Κοινότητα να χορηγήσει χρηματική ενίσχυση στη Γαλλία για την ταχεία εξάλειψη της ασθένειας·

ότι η Γαλλία, από την στιγμή που επιβεβαιώθηκε επίσημα η εμφάνιση μεταδοτικής περιπνευμονίας των βοοειδών, έλαβε τα κατάλληλα μέτρα για την εξάλειψη αυτής της ασθένειας·

ότι συγκεντρώνονται οι προϋποθέσεις που απαιτούνται για τη χρηματοδοτική συμμετοχή της Κοινότητας· ότι η συμμετοχή αυτή, για να είναι πλήρως αποτελεσματική, πρέπει να ανέρχεται στο ανώτατο όριο που επιτρέπει η προαναφερόμενη απόφαση του Συμβουλίου·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα συμμετέχει μέχρι 50 % στα έξοδα που αναλαμβάνει η Γαλλία με σκοπό να αποζημιώσει τους ιδιοκτήτες για τη σφαγή και, ενδεχομένως την καταστροφή των βοοειδών, επειδή εμφανίστηκαν κρούσματα μεταδοτικής περιπνευμονίας των βοοειδών στο έδαφός της το 1982.

Άρθρο 2

Η χρηματοδοτική συμμετοχή της Κοινότητας χορηγείται ύστερα από την προσκόμιση δικαιολογητικών.

Άρθρο 3

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 3 Μαΐου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 26 της 31. 1. 1977, σ. 78.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Απριλίου 1983

περί τροποποιήσεως της αποφάσεως 82/827/ΕΟΚ περί ορισμένων προστατευτικών μέτρων κατά της κλασικής πανώλης των χοίρων

(83/217/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,

Εκτιμώντας:

ότι, συνεπεία της επιζωοτίας κλασικής πανώλης των χοίρων που εκδηλώθηκε σε ένα καθορισμένο τμήμα του ολλανδικού εδάφους, η Επιτροπή εξέδωσε την απόφαση 82/827/ΕΟΚ της 24ης Νοεμβρίου 1982 (3) περί ορισμένων προστατευτικών μέτρων κατά της κλασικής πανώλης των χοίρων·

ότι έκτοτε η εμμονή της ασθένειας και η επέκτασή της πέραν της συγκεκριμένης ζώνης οδηγεί σε αύξηση του κινδύνου εξαπλώσεώς της λόγω των συναλλαγών ζώντων χοίρων·

ότι πρέπει κατά συνέπεια να λάβουν τα άλλα Κράτη μέλη κατάλληλα μέτρα για να εξασφαλισθεί η προστασία τους κατά τη διάρκεια του αναγκαίου χρονικού διαστήματος για τη διαλεύκανση της καταστάσεως·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 82/827/ΕΟΚ της Επιτροπής της 24ης Νοεμβρίου 1982 τροποποιείται ως εξής:

1. Το άρθρο 1 αντικαθίσταται από το εξής άρθρο:

«Άρθρο 1

Τα Κράτη μέλη απαγορεύουν την είσοδο στην επικράτειά τους ζώντων χοίρων εκτροφής και προελεύσεως των ακόλουθων τμημάτων των Κάτω Χωρών: επαρχίες Nord Brabant και Limbourg.»

2. Στο άρθρο 2 η ημερομηνία «24 Νοεμβρίου 1982» αντικαθίσταται από την ημερομηνία «21 Απριλίου 1983».

3. Προστίθεται το ακόλουθο άρθρο 3α:

«Άρθρο 3α

Η παρούσα απόφαση εφαρμόζεται μέχρι τις 19 Μαΐου 1983.»

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 21 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 378 της 31. 12. 1982, σ. 57.

(3) ΕΕ αριθ. L 347 της 7. 12. 1982, σ. 25.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Απριλίου 1983

περί διαπιστώσεως ότι η εισαγωγή της συσκευής με την ονομασία «NRG - Dye Laser, model NRG-DL-0,03» δύναται να πραγματοποιηθεί ατελώς, ως προς τους δασμούς του Κοινού Δασμολογίου

(83/167/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η ιταλική κυβέρνηση, με επιστολή της στις 18 Σεπτεμβρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «NRG - Dye Laser, model NRG-DL-0,03», που παραγγέλθηκε στις 16 Νοεμβρίου 1977 και προορίζεται για τη μελέτη φωτοχημικών μεθόδων οργανικών μορίων και φυσικών ουσιών, καθώς επίσης και σαν πηγή σε υψηλές πιέσεις σε διαστήματα μήκους κύματος 360 mm, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε την 1η Φεβρουαρίου 1983, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένα λέιζερ·

ότι τα αντικειμενικά τεχνικά χαρακτηριστικά της, όπως η δυναμικότητα του pic, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «NRG - Dye Laser, model NRG-DL-0,03», που αποτελεί το αντικείμενο της αιτήσεως, στις 18 Σεπτεμβρίου 1982, της ιταλικής κυβερνήσεως, δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 7 Απριλίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Μαρτίου 1983

περί εγκρίσεως του διευρυμένου προγράμματος για την εξάλειψη της βρουκελλώσεως των βοοειδών που υποβλήθηκε από την Ελληνική Δημοκρατία

(Το κείμενο στην ελληνική γλώσσα είναι το μόνο αυθεντικό)

(83/102/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1), όπως τροποποιήθηκε από την οδηγία 82/400/ΕΟΚ (2), και ιδίως το άρθρο 9 παράγραφος 2,

την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή (3), και ιδίως το κεφάλαιο ΙΙ,

την απόφαση 81/325/ΕΟΚ της Επιτροπής της 24ης Απριλίου 1981 περί εγκρίσεως του προγράμματος για την εξάλειψη της βρουκελλώσεως και της φυματιώσεως των βοοειδών, που υποβλήθηκε από την Ελληνική Δημοκρατία (4),

την οδηγία 82/400/ΕΟΚ του Συμβουλίου της 14ης Ιουνίου 1982 περί καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών,

Εκτιμώντας:

ότι, με επιστολή της 2ας Νοεμβρίου 1982, η Ελληνική Δημοκρατία κοινοποίησε στην Επιτροπή ένα διευρυμένο πρόγραμμα για την εξάλειψη της βρουκελλώσεως·

ότι, μετά από εξέταση και αφού λήφθηκε υπόψη η επιτυχία του αρχικού προγράμματος, διαπιστώθηκε ότι το διευρυμένο πρόγραμμα είναι σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·

ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο πλαίσιο του αρχικού προγράμματος και ότι το αρχικό πρόγραμμα έληξε στις 31 Δεκεμβρίου 1982·

ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής·

ότι ζητήθηκε η γνώμη της Επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το διευρυμένο πρόγραμμα για την εξάλειψη της βρουκελλώσεως που υποβλήθηκε από την Ελληνική Δημοκρατία.

Άρθρο 2

Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που θα σφαγούν την ή μετά την 1η Ιανουαρίου 1983.

Άρθρο 3

Η παρούσα απόφαση απευθύνεται στην Ελληνική Δημοκρατία.

Έγινε στις Βρυξέλλες, την 1η Μαρτίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 145 της 13. 6. 1977, σ. 44.

(2) ΕΕ αριθ. L 173 της 19. 6. 1982, σ. 18.

(3) ΕΕ αριθ. L 15 της 19. 1. 1978, σ. 34.

(4) ΕΕ αριθ. L 129 της 15. 5. 1981, σ. 67.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Φεβρουαρίου 1983

περί δευτέρας τροποποιήσεως της αποφάσεως 82/467/ΕΟΚ που επιτρέπει σε ορισμένα Κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή

(Τα κείμενα στην αγγλική, γαλλική και γερμανική γλώσσα είναι τα μόνα αυθεντικά)

(83/80/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) όπως τροποποιήθηκε τελευταία από τον κανονισμό (ΕΟΚ) αριθ. 1183/82(2), και ιδίως το άρθρο 6 παράγραφος 7,

τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος(3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 7α,

Εκτιμώντας:

ότι ο κανονισμός (ΕΟΚ) αριθ. 649/78 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1728/82 (5), προβλέπει ότι είναι δυνατό να επιτραπεί στα Κράτη μέλη να προβούν στην πώληση, σε μειωμένη τιμή, του βουτύρου δημοσίας αποθεματοποιήσεως ή να χορηγήσουν ενίσχυση στο βούτυρο ιδιωτικής αποθεματοποιήσεως προς το σκοπό της άμεσης καταναλωσεως υπό μορφή συμπυκνωμένου βουτύρου·

ότι σε ορισμένα Κράτη μέλη επιτρέπεται, με την απόφαση 82/467/ΕΟΚ της Επιτροπής (6), όπως τροποποιήθηκε τελευταία από την απόφαση 82/700/ΕΟΚ (7), να πωλούν το βούτυρο υπό μορφή συμπυκνωμένου βουτύρου σε μειωμένη τιμή· ότι η Ομοσπονδιακή Δημοκρατία της Γερμανίας ζήτησε την άδεια να προβεί στην πώληση πρόσθετης ποσότητας 2 000 τόνων βουτύρου προς το σκοπό εκτελέσεως του μέτρου, και ότι το Κράτος μέλος αυτό μπορεί να εξασφαλίσει τον προορισμό αυτής· ότι πρέπει να δοθεί συνέχεια στην αίτηση αυτή και να τροποποιηθεί, κατά συνέπεια, η παραπάνω απόφαση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της αποφάσεως 82/467/ΕΟΚ, η ποσότητα των 5 000 τόνων, που αναφέρεται για την Ομοσπονδιακή Δημοκρατία της Γερμανίας, αντικαθίσταται από την ποσότητα των 7 000 τόνων.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας, το Ηνωμένο Βασίλειο και τη Γαλλική Δημοκρατία.

Έγινε στις Βρυξέλλες, στις 11 Φεβρουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 169 της 18. 7. 1968, σ. 1.

(4) ΕΕ αριθ. L 86 της 1. 4. 1978, σ. 33.

(5) ΕΕ αριθ. L 189 της 1. 7. 1982, σ. 67.

(6) ΕΕ αριθ. L 211 της 20. 7. 1982, σ. 38.

(7) ΕΕ αριθ. L 292 της 16. 10. 1982, σ. 33.